Diari Oficial de la Generalitat Valenciana


Sumari del DOGV 4766, del 02-06-2004 (2004/4761)

RESOLUCIÓ de 6 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni de cooperació entre el Centre d'Investigacions Sociològiques (CIS) i la Generalitat Valenciana, per a la realització d'un estudi d'investigació sociològica sobre «Estudi sociològic sobre la Comunitat Valenciana».
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4766

Data del DOGV
:   02-06-2004

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2004/4761


Data del document
:   06-05-2004

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Presidència
    * anàlisi sociològica
    * cooperació administrativa
    * administració central

RESOLUCIÓ de 6 de maig de 2004, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del conveni de cooperació entre el Centre d'Investigacions Sociològiques (CIS) i la Generalitat Valenciana, per a la realització d'un estudi d'investigació sociològica sobre «Estudi sociològic sobre la Comunitat Valenciana». [2004/F4761]
  
Subscrit, després de la tramitació prèvia reglamentària, entre el Centre d'Investigacions Sociològiques (CIS) i la Generalitat Valenciana, el 6 de febrer de 2004, un conveni de cooperació per a la realització d'un estudi d'investigació sociològica sobre «Estudi sociològic sobre la Comunitat Valenciana», i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0191/2004, i que figura com a annex d'esta resolució.
  
València, 6 de maig de 2004.- La directora general de Relacions amb les Corts i Secretariat del Govern: Alida C. Mas Taberner.
  
Conveni de cooperació entre el Centre d'Investigacions Sociològiques (CIS) i la Generalitat Valenciana,
  
per a la realització d'un estudi d'investigació sociològica
  
sobre «Estudi sociològic sobre la Comunitat Valenciana»
  
València, 6 de febrer de 2004
  
Reunits
  
D'una part, Alejandro Font de Mora Turón, conseller de Presidència de la Generalitat Valenciana, especialment facultat per a este acte per Acord del Govern Valencià de data 23 de gener de 2004.
  
D'una altra part, Ricardo Montoro Romero, president del Centre d'Investigacions Sociològiques, amb CIF S-6823672-U, segons nomenament conferit pel Reial Decret 957/2000 de 26 de maig, i en virtut de les facultats que li atorga la Llei 39/1995, de 19 de desembre, autoritzat per a este acte pel vicepresident segon del Govern i ministre de la Presidència en data 16 de desembre de 2003.
  
Ambdues parts reconeixen mútuament la seua capacitat i competència, en orde a formalitzar el present conveni de cooperació i
  
Exposen
  
I. Que, amb data 6 d'abril de 1984, es va firmar un conveni de cooperació entre el Consell de la Generalitat Valenciana i el Centre d'Investigacions Sociològiques, per a la realització d'estudis sociològics i sondejos d'opinió pública en l'àmbit territorial de la Comunitat Valenciana.
  
II. Que la finalitat del present conveni és portar a la pràctica la col·laboració entre ambdues institucions i, en conseqüència, substituir i actualitzar el conveni de 6 d'abril de 1984, a fi d'adequar el seu contingut a les circumstàncies hui vigents.
  
III. Que este conveni de cooperació ha sigut autoritzat prèviament, per Acord de la Comissió Delegada del Govern per a Política Autonòmica, de 16 de desembre de 1993, de conformitat amb les normes establides en els acords de Consell de Ministres de 2 de març de 1990 i 8 de juliol de 1998, sobre convenis de col·laboració entre l'administració de l'estat i les comunitats autònomes.
  
IV Que el conveni s'ajusta al que disposa l'article 8 de la Llei 39/1995, de 19 de desembre.
  
V. Que el present conveni s'instrumenta en virtut del que establix l'article 3.1.c) de la Llei de Contractes de les Administracions Públiques.
  
VI. Que el Centre d'Investigacions Sociològiques (CIS), posseïx la infraestructura necessària, per a garantir la realització d'un estudi d'investigació d'este tipus, amb les garanties tècniques i metodòlogiques adequades.
  
En conseqüència, les parts formalitzen el present conveni d'acord amb les següents,
  
Estipulacions
  
Primera. L'objecte del present conveni és establir les condicions de col·laboració entre el Centre d'Investigacions Sociològiques i la Presidència de la Generalitat Valenciana, per a la realització d'un estudi d'opinió, sobre la base d'un nombre d'entrevistes suficient per a garantir una fiabilitat del 95,5%, distribuïdes territorialment en les províncies de la Comunitat Valenciana, i referides al grau de coneixement i valoració de les institucions autonòmiques valencianes, el seu govern i la seua política, així com les aspiracions, expectatives i orientacions dels ciutadans de la Comunitat Valenciana.
  
Es titularà «Estudi sociològic sobre la Comunitat Valenciana».
  
El treball es realitzarà durant el primer semestre de l'any en curs, havent d'estar acabat i entregat abans que finalitze este.
  
Segona. Els treballs de preparació i elaboració dels qüestionaris, així com l'establiment dels criteris de selecció de mostres, seran realitzats conjuntament per tècnics del Centre d'Investigacions Sociològiques i l'equip tècnic que designe el subdirector d'Anàlisis del Gabinet del president.
  
Tercera. Seran tasques específiques del Centre d'Investigacions Sociològiques: l'edició del qüestionari, el disseny de la mostra i dels treballs de camp; la realització i supervisió dels treballs de camp; la depuració dels qüestionaris (manual i automàtica); la gravació de la informació, control d'errors, normes per al seu llistat i anàlisi de consistència; les tabulacions de resultats; i la preparació de la cinta magnètica i edició de taules de resultats, segons el pla d'explotació proposat per la Generalitat Valenciana.
  
Quarta. Per a orientar la investigació sociològica, el Centre d'Investigacions Sociològiques podrà demanar de la comunitat autònoma un resum de premsa que incloga una relació significativa de les notícies, fets o opinions que acaparen l'atenció dels mitjans de comunicació social i que afecten específicament l'esmentada comunitat autònoma.
  
Quinta. El preu màxim total que es convé per a la realització de l'estudi, ascendix a la quantitat de 60.000 € (seixanta mil).
  
El preu de l'estudi comprendrà únicament les remuneracions del personal que realitze el treball, les despeses informàtiques, els impostos i altres fets que. si és procedent, haguera de realitzar el CIS, amb ocasió de l'execució del treball d'investigació objecte del conveni.
  
Sexta. La dotació econòmica de les despeses derivades de l'execució de les activitats a desenrotllar en el marc del present conveni, se sufragarà a càrrec del capítol II, del programa 111.40, tot això condicionat a l'existència de crèdit adequat i suficient per a això en el pressupost de l'any 2004.
  
La Presidència acreditarà haver retingut en els seus pressupostos la quantitat consignada en l'estipulació quinta.
  
Sèptima. Finalitzat l'estudi, el Centre d'Investigacions Sociològiques entregarà:
  
a) Les taules amb l'anàlisi estadística del treball, que inclouran l'encreuament de totes les preguntes del qüestionari amb les variables de control. S'entregarà, així mateix, el suport informàtic corresponent.
  
b) La fitxa tècnica de l'enquesta en què, en tot cas, s'inclourà la data de realització del treball de camp, el nombre d'entrevistes realitzades i les localitats en què es van efectuar.
  
Octava. El pagament s'efectuarà en dues fases:
  
1. El 75% de l'import total, açò és, quaranta-cinc mil euros (45.000 €), a l'edició del qüestionari i disseny de la mostra i dels treballs de camp.
  
2. El 25% restant, quinze mil (15.000 €), a la finalització de l'estudi i entrega de la documentació prevista en la clàusula sèptima.
  
En ambdues fases, entregat i rebut el treball, previ certificat de conformitat del subdirector d'Anàlisis del Gabinet del President de la Generalitat Valenciana, el Centre d'Investigacions Sociològiques presentarà compte certificat d'este a la Presidència de la Generalitat Valenciana, que procedirà a l'ingrés, per mitjà de transferència bancària al compte corrent 7512-2268-2756-8 del Banco Bilbao-Vizcaya, carrer d'Alcalá, 16, de Madrid.
  
Novena. L'estudi sociològic objecte del present conveni serà propietat de la Generalitat Valenciana, i quedarà una còpia d'este depositada en el Banc de Dades del Centre d'Investigacions Sociològiques, en les condicions establides en l'article 10.4 del Reial Decret 1.214/1997, de 18 de juliol, d'Organització del Centre d'Investigacions Sociològiques.
  
Desena. El present conveni entrarà en vigor i tindrà plens efectes a partir del dia de la seua firma, i es fixa la seua duració fins al 31 de desembre de 2004.
  
Onzena. Ambdues parts es comprometen a resoldre de mutu acord les incidències que pogueren sobrevindre en l'aplicació del present conveni relatives a la interpretació, resolució i efectes d'este.
  
L'incompliment per alguna de les parts de les obligacions que assumix en virtut del present conveni, facultarà l'altra per a donar-lo per resolt, sense perjuí de les responsabilitats i indemnitzacions que pertoquen.
  
I perquè conste tot allò que s'ha acordat, es firma el present conveni de cooperació, en cinc exemplars, en el lloc i data dalt indicats.
  
El conseller de Presidència: Alejandro Font de Mora Turón.
  
Pel Centre d'Investigacions Sociològiques: